Ir-Regolament tal-Kunsill (KE) Nru 57/2004
tas-27 ta' Ottubru 2003
li jemenda d-Deċiżjoni tal-Kummissjoni 2002/602/KEFA dwar l-amministrazzjoni ta' ċerti restrizzjonijiet fuq l-importazzjoni ta' ċerti prodotti ta' l-azzar mill-Federazzjoni Russa
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
Wara li kkunsidra l-proposta tal-Kummissjoni,
Billi
(1) Il-Ftehim dwar Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa waħda, u l-Federazzjoni Russa, min-naħa l-oħra [1], daħal fis-seħħ fl-1 ta' Diċembru 1997.
(2) L-Artikolu 21 tal-Ftehmin dwar Sħubija u Koperazzjoni jipprovdi li kummerċ ta' prodotti tal-Komunità Ewropea tal-Faħam u ta' l-Azzar (minn hawn ‘il quddiem imsejħa "il-KEFA") għandu jkun irregolat mit-Titolu III, minbarra l-Artikolu 15 tiegħu, u mid-dispożizzjonijiet ta' ftehim.
(3) Fid-9 ta' Lulju 2002 il-KEFA u l-Gvern tal-Federazzjoni Russa kkonkludew Ftehim bħal dan dwar kummerċ ta' ċerti prodotti ta' l-azzar [2], approvat f'isem il-KEFA bid-Deċiżjoni tal-Kummissjoni 2002/603/KEFA [3].
(4) It-Trattat KEFA skada fit-23 ta' Lulju 2002. Il-Partijiet ftehmu, skond l-artikolu 10(2) tal-Ftehim dwar kummerċ ta' ċerti prodotti ta l-azzar, li dan għandu jibqa' fis-seħħ u li d-drittijiet u l-obligazzjonijiet kollha għandhom jinżammu wara din l-iskadenza.
(5) IL-Gvern tal-Federazzjoni Russa talab, skond l-Artikolu 3(3) tal-Ftehim, li jinżammu ċerti ammonti ta' limiti kwantitattivi li ma ntużawx matul is-sena 2002; l-ammont miżmum awtorizzat għal kull grupp ta' prodotti huwakif ġej: 2186980 kg għal SA1, 10802830 kg għal SA1a, 4200000 kg għal SA2, 2505046 kg għal SA3, 0 għal SA4, 272850 kg għal SB1, 4200000 għal SB2 u 11550000 għal SB3.
(6) Skond l-Artikolu 3(4) tal-Ftehim, il-Gvern tal-Federazzjoni Russa talab it-trasferiment ta' 4000 tunnellata metrika mill-grupp ta' prodotti SB2 u 6000 tunnellata metrika mill-grupp ta' prodotti SB3 għall-grupp ta' prodotti SA1a.
(7) Il-Partijiet daħlu f'konsultazzjonijiet kif previsti fil-Minuta Miftehma Nr2 tal-Ftehim imsemmi hawn fuq u kkonkludew li l-ambitu tal-prodott tal-Ftehim għandu jkun estiż sabiex jinkludi wkoll il-gruppi tal-prodotti SA5 u SA6, din l-estensjoni tkun is-suġġett ta' Ftehim ġdid li jemenda l-Ftehim preċedenti.
(8) Il-Komunità approvat il-konklużjoni ta' dan il-Ftehim il-ġdid, li daħal fis-seħħ fil-ġurnata li ġie ffirmat [4].
(9) Huwa neċessarju li d-Deċiżjoni tal-Kummissjoni 2002/602/KEFA dwar l-amministrazzjoni ta' ċerti restrizzjonijiet fuq l-importazzjoni ta' ċerti prodotti ta' l-azzar mill-Federazzjoni Russa tiġi emendata kif meħtieġ [5] biex jittieħed kont tat-talba għaż-żamma ta' l-ammonti it-talba għat-trasferiment u l-Ftehim il-ġdid,
ADOTTA DAN IR-REGOLAMENT:
Artikolu 1
Id-Deċiżjoni Nru 2002/602/KEFA għandha tkun emendata kif ġej:
1. L-Anness I huwa mibdul mit-test ta' l-Anness I.
2. L-Anness IV huwa mibdul mit-test ta' l-Anness II.
Artikolu 2
Importazzjonijiet lejn il-Komunità ta' merkanzija li taqa' taħt il-gruppi ta' prodotti SA5 u SA6 akkompanjati minn dokument ta' sorveljanza [6] maħruġa qabel id-data tad-dħul fis-seħħ ta' dan ir-Regolament m'għandhomx ikunu jeħtieġu awtorizzazzjoni ta' l-importazzjoni kif imsemmi fid-Deċiżjoni tal-Kummissjoni 2002/602/KEFA, b'mod partikolari fl-Artikolu 2 tiegħu.
Artikolu 3
Il-Prodotti elenkati fil-gruppi ta' prodotti SA5 u SA6 kif definiti fl-Anness I li jorriġinaw fil-Federazzjoni Russa u importati fil-Komunità mill-1 ta' Jannar 2003 għandhom jingħaddu kontra l-limiti kwantitattivi rispettivi ffissati fl-Anness II għas-sena 2003.
Artikolu 4
Dan ir-Regolament għandu jidħol fis-seħħ fl-10 jum wara l-pubblikazzjoni tiegħu fil-Ġurnal Uffiċjali ta l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fis-27 ta' Ottubru 2003.